ⴰⵔⵔⴰⵜⵏ ⵉⵎⴰⵣⵉⵖⵏ ⵉⵇⴱⵓⵔⵏ

thumb|ⵜⴰⵙⵏⴰ ⵜⴰⵎⵣⵡⴰⵔⵓⵜ ⵣⴳ ⵢⴰⵏ ⵡⴰⵔⵔⴰ ⵙ ⵜⵛⵍⵃⵉⵢⵜ ⵙⴳ ⵜⴰⵙⵓⵜ ⵜⵉⵙ 19, ⴰⴷⵍⵉⵙ ⵏ "ⵍⵃⴰⵡⴹ" ⵏ ⵎⵓⵃⵎⵎⴰⴷ ⴰⵡⵣⴰⵍ.
thumb|ⵢⴰⵜ ⵜⴰⵙⵏⴰ ⵣⴳ ⵡⴰⵔⵔⴰ ⵏ ⵓⴷⵍⵉⵙ ⵏ "ⵍⵃⴰⵡⴹ" ⵏ ⵎⵓⵃⵎⵎⴰⴷ ⴰⵡⵣⴰⵍ.
ⴰⵔⵔⴰⵜⵏ ⵉⵎⴰⵣⵉⵖⵏ ⵉⵇⴱⵓⵔⵏ ⴷ ⵉⵊⵊ ⵏ ⵡⴰⵏⴰⵡ ⵏ ⵡⴰⵔⵔⴰⵜⵏ ⵉⵜⵜⵢⵓⵔⴰⵏ ⵙ ⵜⵓⵜⵍⴰⵢⵉⵏ ⵜⵉⵎⴰⵣⵉⵖⵉⵏ ⴳ ⵓⵣⵎⵣ ⴰⵏⵙⵍⵎ ⴷⴳ ⵜⵎⵉⵣⴰⵔ ⵏ ⵜⴼⵔⵇⵉⵜ ⵏ ⵓⴳⴰⴼⴰ ⵙ ⴰⵎⴰⵣⵉⵖ ⴰⵄⵕⴰⴱ|ⵓⴳⵯⵎⵎⴰⵢ ⴰⵎⴰⵣⵉⵖ ⴰⵄⵕⴰⴱ]] ⵏⵏⵉ ⴷ ⵉⵜⵜⵓⵕⴹⴰⵍⵏ ⵙⴳ ⵜⵄⵕⴰⴱⵜ. ⴰⵎⴰⵜⴰ ⵏ ⵡⴰⵔⵔⴰⵜⵏ ⴰⴷ ⵇⵇⵏⵏ ⵖⵔ ⵓⵙⴳⴷ, ⴰⵙⵍⵎⴷ ⴷ ⵜⵙⵔⵜⵉⵜ. ⵜⵓⴳⵜ ⵏ ⵡⴰⵔⵔⴰⵜⵏ ⴰⴷ ⵜⵜⵢⵓⵔⵉⵏ ⵖ ⵓⴳⵣⵣⵓⵎ ⵓⵜⵔⵉⵎ ⵏ ⵜⵎⴰⵣⵖⴰ, ⵙⵍⴰⵡⴰⵏ ⴰⴽⴽⵯ ⴳ ⵜⵎⵓⵔⵜ ⵏ ⵙⵓⵙ. ⵎⵇⵇⴰⵔ ⴱⴷⵔⵏ ⵉⵖⴱⵓⵍⴰ ⵉⵎⵣⵔⴰⵢⵏ ⴽⵔⴰ ⵏ ⵉⴷⵍⵉⵙⵏ ⴷⴰⵜ ⵏ ⵡⴰ, ⴰⵔⵔⴰ ⴰⵇⴱⵓⵔ ⴰⴽⴽⵯ ⵉⵜⵜⵢⵓⵙⵙⴰⵏⵏ ⴰⵔ ⴷⵖⵉ ⴷ "ⴽⵉⵜⴰⴱ ⴰⵍ-ⴱⴰⵔⴱⴰⵔⵉⵢⴰ" ⵏⵏⴰ ⵉⵣⵎⵔⵏ ⴰⴷ ⵉⵜⵜⵢⵓⵔⴰ ⴳ ⵜⴰⵙⵓⵜ ⵜⵉⵙ 10. ⴳ ⵓⵜⴰⵔⴰⵎ ⵏ ⵜⵎⴰⵣⵖⴰ, ⴰⵔⵔⴰ ⴰⵇⴱⵓⵔ ⴰⴽⴽⵯ ⴷ "ⴽⵉⵜⴰⴱ ⵍⴰⵙⵎⴰ" ⵏ ⵉⴱⵏ ⵜⵓⵏⴰⵔⵜ ⵍⵍⵉ ⵉⵜⵜⵢⵓⵔⴰⵏ ⴳ ⵜⴰⵙⵓⵜ ⵜⵉⵙ 12.

## ⴰⵎⵣⵔⵓⵢ
ⴹⴰⵕⵜ ⵏ ⵡⴰⴷⴰⴼ ⵏ ⵍⵉⵙⵍⴰⵎ ⴷ ⵜⵓⵜⵍⴰⵢⵜ ⵜⴰⵄⵕⴰⴱⵜ ⵖⵔ ⵜⴰⵎⴰⵣⵖⴰ, ⵓⴼⴰⵏ ⵏⵏ ⵉⵎⴰⵣⵉⵖⵏ ⵉⵙ ⵖⵉⴼⵙⵏ ⵉⴳⴰ ⵛⵛⵉⵍ ⴰⴷ ⵙⵙⵍⴽⵎⵏ ⵜⵉⵖⵍⴰⴼ ⵏ ⵓⵙⴳⴷ ⵉ ⵓⴳⴷⵓⴷ, ⴰⵢⴰ ⴰ ⵅⴼ ⵙⵙⵏⵜⴰⵏ ⴰⵔ ⵜⵜⴰⵔⵓⵏ, ⴰⵔ ⵙⵙⵓⵖⵓⵍⵏ ⵙ ⵜⴰⵎⴰⵣⵉⵖⵜ. ⵏⵏⵉⴳ ⵏ ⴰⵢⴰ, ⵉⵍⵍⴰ ⵎⴰ ⵢⵓⵔⴰⵏ ⵉ ⵜⵎⵏⵜⴰⵍ ⵜⵉⵙⵔⵜⴰⵏⵉⵏ ⴰⵎ ⴱⵏ ⵜⵓⵎⵔⵜ, ⵍⵉⵎⴰⵎ ⵏ ⵉⵎⵓⵡⴰⵃⵃⵉⴷⵏ.

ⵎⵛ ⵏⵉⵡⵉ ⵖⴼ ⴰⵢⴷⴰ ⴱⴷⵔⵏ ⴽⵔⴰ ⵏ ⵉⵙⵓⴳⴰⵎ ⵉⵎⵣⵔⴰⵢⵏ, ⵔⴰⴷ ⵉⴳ “ⵍⵇⵇⵔⴰⵏ” ⵏ ⵚⴰⵍⵉⵃ ⴱⵏ ⵟⴰⵔⵉⴼ (ⵜⵓⴷⴷⵎⴰ ⵏ ⵜⴰⵙⵓⵜ ⵜⵉⵙ ⵜⴰⵎⵜ), 'ⴰⵎⴰⵣⴰⵏ' ⵏ ⵉⴱⵓⵕⵖⵡⴰⵟⵏ, ⴰⴷⵍⵉⵙ ⴰⵎⵣⵡⴰⵔⵓ ⵏⵏⴰ ⵉⵜⵜⵢⵓⵔⴰⵏ ⵙ ⵜⵎⴰⵣⵉⵖⵜ ⵙ ⵓⴳⵯⵎⵎⴰⵢ ⴰⵄⵕⴰⴱ. ⵍⵇⵇⵔⴰⵏ ⴰⴷ ⴰⵎⴰⵣⵉⵖ ⵓⵔ ⴰⵏⵖ ⴷ ⵣⵉⴳⵙ ⵍⴽⵉⵎⵏⵜ ⵙⵍⵉⴷ ⵜⵉⵙⵓⵖⴰⵍ ⵏ ⴽⵔⴰ ⵏ ⵜⵡⵉⵏⴰⵙ ⵙ ⵜⵄⵕⴰⴱⵜ. ⴰⵔ ⴰⵏⵖ ⴰⴷⴷⵔⵏ ⵉⵙⵓⴳⴰⵎ ⵉⵙ ⵜⵜ ⵏⵏ ⵉⴽⴽⴰ ⵢⴰⵏ ⵢⴰⴹⵏ ⴷⴳ ⵜⵎⴰⵣⵉⵔⵜ ⵏ ⵉⵖⵓⵎⴰⵔⵏ, ⵖ ⵜⴳⵉⵔⴰ ⵏ ⵜⴰⵙⵓⵜ ⵜⵉⵙ ⵜⵥⴰⵜ, ⵉⵙⵎ ⵏⵏⵙ ⵃⴰⵎⵉⵎ ⴱⵏ ⵎⴰⵏⵏⴰ, ⵉⵙⵔⵙ ⴰⵙⵏ ⴷⵖ ⵏⵜⵜⴰⵏ ⵢⴰⵏ “ⵍⵇⵇⵔⴰⵏ” ⵙ ⵜⵎⴰⵣⵉⵖⵜ.

ⴳ ⵜⴰⵙⵓⵜⴰ ⵜⵉⵙ ⵙⵏⴰⵜ ⴷ ⵎⵔⴰⵡⵜ, ⵢⵓⵔⴰ ⴱⵏ ⵜⵓⵎⵔⵜ ⵎⵏⵏⴰⵡ ⵏ ⵢⵉⴷⵍⵉⵙⵏ ⴰⴼⴰⴷ ⴰⴷ ⵉⵣⵓⵣⵣⵔ ⵜⵉⵡⵏⴳⵉⵎⵉⵏ ⵏ ⵓⵥⴳⵯⵔ ⵏⵏⵙ ⴰⵙⵔⵜⴰⵏ ⴳⵔ ⵉⵎⵚⵎⵓⴷⵏ ⵏⵏⴰ ⴱⴰⵀⵔⴰ ⵓⵔ ⵉⵙⵙⵉⵏⵏ ⵉ ⵜⵄⵕⴰⴱⵜ. ⵍⵍⴰⵏ ⴳ ⵓⴷⵍⵉⵙ ⵏⵏⵙ ⵍⵍⵉ ⵎⵉ ⵉⵙⵎ “ⴰⵜⵜⴰⵡⵃⵉⴷ” ⵙⴰ ⵏ ⵉⴳⵣⵣⵓⵎⵏ (ⵍⴰⵃⵣⴰⴱ), ⵉⵏⵏⴰ ⴰⵙⵏ ⴰⴷ ⵇⵇⴰⵔⵏ ⵢⴰⵏ ⵓⴳⵣⵣⵓⵎ ⴽⵔⴰⵢⴳⴰⵜⵜ ⴰⵙⵙ ⴹⴰⵕⵜ ⵏ ⵜⵖⵔⵉ ⵏ ⵍⵃⵉⵣⴱ, ⵉⵍⵉⵏ ⴽⵔⴰ ⵏ ⵉⵙⵓⴳⴰⵎ ⴷⴰ ⵜⵜⴰⵍⵙⵏ ⵉⵙ ⴰⵙⵏ ⵉⵏⵏⴰ ⴰⴷ ⵜ ⴰⴽⴽⵯ ⵃⵙⵓⵏ ⴰⵢⵍⵍⵉⵖ ⴷⴰⵔⵙⵏ ⵢⵓⵔⵔⵉ ⵣⵓⵏ ⴷ ⵍⵇⵇⵔⴰⵏ, ⵡⴰⵏⵏⴰ ⵜ ⵓⵔ ⵉⵃⵙⵉⵏ ⵣⵓⵏ ⵉⵖ ⵉⴽⴼⵔ. ⴱⴷⵔⵏ ⴷⴰⵖ ⵉⵙⵓⴳⴰⵎ ⵙⵉⵏ ⵉⴷⵍⵉⵙⵏ ⵢⴰⴹⵏⵉⵏ, “ⴰⵍⵇⴰⵡⴰⵄⵉⴷ” ⴷ “ⵍⵉⵎⴰⵎⴰ”, ⵙⵉⵏ ⵉⵜⵙⵏ ⵍⵍⴰⵏ ⴳⵔ ⵉⴼⴰⵙⵙⵏ ⵏ ⵎⴷⴷⵏ ⵖ ⵡⴰⴽⵓⴷ ⴰⵏⵏ, ⵎⴰⵛⴰ ⵓⵔ ⴰⵏⵖ ⴷ ⵉⵍⴽⵉⵎ ⴰⵡⴷ ⵢⵓⴽⴽ ⵣⴳ ⵉⴷⵍⵉⵙⵏ ⴰⴷ.

### ⵍⵎⴰⵣⵖⵉ
ⵣⵖ ⵓⵣⴳⵏ ⵡⵉⵙ ⵙⵉⵏ ⵏ ⵜⴰⵙⵓⵜ ⵜⵉⵙ 12 ⴰⵔ ⵜⴰⵙⵓⵜ ⵜⵉⵙ 20, ⵜⵓⵎⴰⵏ ⴷ ⵜⵡⵔⴳⵍⴰⵜ ⵏ ⵜⵉⵔⵔⴰ ⵍⵍⵉ ⵎⵉ ⵇⵇⴰⵔⵏ “ⵍⵎⴰⵣⵖⵉ”. ⵜⴰⵡⵔⴳⵍⴰⵜ ⴰⴷ ⵜⵥⵍⵉ ⵖ ⵓⵎⴰⵜⴰ ⵙ ⵓⵙⴳⴷ, ⵉⵣⵔⴼⴰⵏ, ⵉⴷ ⵎⵙⵎⵓⵏ ⴰⵡⴰⵍ ⵉⵙⵉⵏⵓⵜⵍⴰⵢⵏ, ⵎⴰⴷ ⵉⵜⵜⵢⵓⵙⵙⴰⵏⵏ ⴳ ⵜⵙⵏⵉⵊⵊⵉⵜ, ⴰⴽⵓⴷ, ⵜⵙⵏⵉⵜⵔⵉⵜ ⴷ ⵓⵙⵉⴹⵏ. ⴰⵡⵜⵜⴰⵙ ⵏ ⵜⵡⵔⴳⵍⴰⵜ ⴰⴷ ⵉⴳⴰ ⵜ ⵓⵙⵓⵜⵜⵉ ⴷⴷⴰⵡ ⵏ ⵜⵖⵍⴰⴼ ⵏ ⵓⵙⴳⴷ ⴰⵏⵙⵍⵎ ⴷ ⵓⵙⵀⵡⵏ ⵏ ⵓⵍⵎⵎⵓⴷ ⵏ ⵉⵎⵃⴹⴰⵕⵏ ⴷ ⵡⵉⴷ ⵓⵔ ⵉⵖⵔⵉⵏ (ⵍⵄⴰⵡⴰⵎⵎ/ⴰⵎⴰⵜⴰ), ⴰⵢⴰⵏⵏ ⴰ ⴼ ⴳⴰⵏ ⵖ ⵓⵎⴰⵜⴰ ⵜⴰⵏⴹⴹⴰⵎⵜ ⵉⵔⵅⴰⵏ ⵉ ⵓⵃⵙⵙⵓ.

ⵢⴰⵏ ⵣⵖ ⵍⴼⵇⵀⴰ ⵍⵍⵉ ⵜⵜ ⵉⵏⵏ ⵉⴽⴽⴰⵏ ⴷⴰ ⵉⵜⵜⵏⵄⴰⵕ ⴼ ⵡⴰⵏⴰⵡ ⴰⴷ ⵏ ⵜⵉⵔⵔⴰ, ⴱⵔⴰⵀⵉⵎ ⴱⵏ ⵄⴱⴷⵍⵍⴰⵀ ⴰⵥⵏⴰⴳ, ⵢⵓⵔⴰ ⵎⴰⵢⴰ ⵖ ⵓⴷⵍⵉⵙ ⵏⵏⵙ "ⵍⵎⴰⵣⵖⵉ":

: *ⵎⴰⵏⵉ ⵅ ⵙⵡⴰ ⵢⴰⵏ ⵉⵙⵙⵏⵏ ⴽⵔⴰ ⴷ ⵢⴰⵏ ⵉⵊⵀⵍⵏⵉ*
: *ⵓⵔ ⵙⵡⴰ ⵢⴰⵣⴰⵍ ⴷ ⵢⵉⴹ; ⵍⵄⵉⵍⵎ ⵉⴳⴰ ⵏⵏⵓⵕⵉ*
: *ⵢⴰⵏ ⵓⵔ ⵉⵣⴹⴰⵔⵏ ⵉ ⵍⵄⴰⵕⴰⴱⵉ ⴰⴷ ⵜⵏ ⵉⴼⵀⵎⵉ*
: *ⵉⵖⵔ ⵍⵎⴰⵣⵖⵉ ⵍⵄⵡⴰⵎ; ⵉⵍⵍⴰ ⴳⵉⵙⵏ ⵍⴱⴰⵢⴰⵏⵉ*

ⵉⵍⵉⵏ ⴳ ⵢⵓⵏ ⵓⵣⵎⵣ ⴽⵔⴰ ⵏ ⵎⵉⴷⴷⵏ ⴳⴰⵏ ⵎⴳⴰⵍ ⵏ ⴰⵢⴰ, ⵉⵔⴰⵔ ⵖⵉⴼⵙⵏ ⴱⵕⴰⵀⵉⵎ ⴰⵥⵏⴰⴳ ⵙ ⵎⴽ ⴰⴷ:

: *ⵎⴰⵏⵉ ⵖ ⵉⵍⵍⴰ ⵖ ⵍⴽⵜⴰⴱ ⵉⵏⵏⴰⵏ ⵓⵔ ⵉⵣⵔⵉ ⵉ ⵢⴰⵏ*
: *ⴰⴷ ⵉⵎⵍ ⴷⴷⵉⵏ ⵏ ⵕⴱⴱⵉ ⵉ ⵍⴰⵇⵡⴰⵎ ⵙ ⵍⵎⴰⵣⵖⵉ*
: *ⵉⵙ ⵓⵔ ⵉⵟⵟⴰⴼ ⵔⴰⵙⵓⵍⵓ ⵍⵍⴰⵀ ⵜⵜⵕⵊⵎⴰⵏ*
: *ⵡⵉⵍⵍⵉ ⵜⵜⴱⵢⴰⵏⵏⵉⵏ ⴰⵖⴰⵔⴰⵙ ⵉ ⵍⴰⴷⴰⵎⵢⵢⵉⵏ*
: *ⴽⵓ ⵢⴰⵏ ⵎⵍⵉⵏ ⴰⵙ ⴰⵖⴰⵔⴰⵙ ⵙ ⵡⴰⵡⴰⵍ ⴷⴰ ⵙⴰ*
: *ⵉⵙⴰⵡⴰⵍ ⵓⵔ ⴰⵙ ⵏⵏⵉⵏ ⵎⵃⵜⵓⵎ ⵏ ⵍⵄⵕⴱⵢⴰ*

ⵉⵍⵉⵏ ⵉⵎⴷⵢⴰⵜⵏ ⵣⵖ ⵡⴰⵔⵔⴰⵜⵏ ⴰⴷ ⵏⵏⴰ ⵉⵎⵎⴰⵍⵏ ⴰⵡⵜⵜⴰⵙ ⵏⵏⵙⵏ:

ⵍⵎⴰⴷⴰⵏⵉ ⴱⵏ ⵎⵓⵃⴰⵎⵎⴰⴷ ⴰⵜⵜⵓⵖⵎⴰⵡⵉ:
:*ⴰ ⵍⴱⴰⵔⵉ ⵜⴰⵄⵍⴰ, ⵄⴰⵡⵏ ⵉⵢⵉ; ⵔⵉⵖ ⴰⴷ ⴷ ⵏⴰⵡⵉ*
:*ⴰⵡⴰⵍ ⵍⵍⵉ ⵉⵏⴹⵎ ⵉⴱⵏⵓ ⵄⴰⵛⵉⵔ ⴷⴰⵖ(ⵉ)*
:*ⵙ ⵡⴰⵡⴰⵍ , ⵜⵛⵍⵃⵉⵢⵜ, ⴰⴷ ⵏⵉⵜ ⴳⵉⵙ ⵉⴼⵀⵎ ⵢⴰⵏ(ⵉ)*
:*ⵉⴳⴰⵏ ⵍⵓⵎⵎⵉ, ⴰⴷ ⴰⴽⴽⵯ ⴷⴰⵖ ⵓⵔ ⵉⵊⵀⵍ ⴷⴷⵉⵏ(ⵉ)*

ⴰⵃⵎⴰⴷ ⴰⵜⵜⴰⵎⵉⵍ:
:*ⵢⴰⵏ ⵓⵔ ⵉⵙⵙⵉⵏⵏ ⵜⴰⵄⵕⴰⴱⵜ ⴰⴷ ⵙⵔⵙ ⵉⴼⵀⵎ ⵖ ⵍⵇⵇⵯⵔⴰⵏ(ⵉ)*
:*ⵓⵍⴰ ⵍⵃⴰⴷⵉⵜ, ⴰⵔ ⵢⴰⵇⵇⵔⴰ ⵍⴽⵜⵓⴱ ⵏ ⵉⵎⴰⵣⵉⵖⵏ(ⵉ)*
:*ⵣⵓⵏ ⴷ [[ⵉⵎⴰⵣⵉⵖⵏ|ⴰⵎⴰⵣⵉⵖ]] ⵏ ⵙⵉⴷⵉ ⵎⵃⵎⵎⴷ ⵓ ⵄⵍⵉ ⴰⴽⵯⴱⵉⵍ(ⵉ)*

## ⵜⵉⴳⵔⵓⵎⵎⴰⵡⵉⵏ ⵜⵉⵜⵔⴰⵔⵉⵏ
ⵙⵙⵏⵜⴰⵏ ⵉⵎⵔⵣⵣⵓⵜⵏ ⵉⵏⵥⵔⵎⴰⵣⵉⵖⵏ ⴷⴰ ⵜⵜⴳⴳⴰⵏ ⵉⵖⴼ ⵏⵏⵙⵏ ⴷⴳ ⵡⴰⵔⵔⴰⵜⵏ ⵉⵎⴰⵣⵉⵖⵏ ⵣⴳ ⵜⴰⵙⵓⵜ ⵜⵉⵙⵙ 19, ⵍⵍⵉⴳ ⵉⴱⴷⴰ ⵓⵙⴷⵓⵔⵔⵉ ⴰⴼⵕⴰⵏⵙⵉⵙ. ⵙⵖⵉⵏ ⵉⵎⵔⵣⵣⵓⵜⵏ ⴰⵎ -{ⵊ.ⴷ. ⴷⵍⴰpoⵔⵜ}- ⴷ -{ⵀ. ⵙⵜⵓⵎⵎ}- ⴷ ⵡⵉⵢⵢⴰⴹ ⴰⵔⵔⴰⵜⵏ ⵉ ⵜⵙⴷⵍⵉⵙⵉⵏ ⵏ ⵜⵙⴷⴰⵡⵉⵢⵉⵏ ⵏⵏⵙⵏ, ⴰⵢⴰ ⴰⴷ ⴰⵏⵖ ⵉⵡⵛⴰⵏ ⵎⵎⵏⴰⵡⵜ ⵜⴳⵔⵓⵎⵎⴰⵡⵉⵏ ⵏ ⵡⴰⵔⵔⴰⵜⵏ ⵉⵎⴰⵣⵉⵖⵏ ⴰⵙⵙⴰ, ⵏⵣⵎⵔ  ⴰⴷ ⵣⵉⴳⵙⵏⵜ ⵏⴱⴷⵔ ⵜⵉ:

* ⵜⴰⴳⵔⵓⵎⵎⴰ ⵏ "Le Fonds Roux" ⴳ ⵜⵎⴷⵉⵏⵜ ⵏ Aix-en-provence, ⵉⵙⵎⵓⵏ ⵜⵜ Arsène Roux ⵍⵍⵉⵖ ⵉⴷⴷⵔ ⴳ ⵍⵎⵖⵔⵉⴱ (1920-1956).
* ⵜⴰⴳⵔⵓⵎⵎⴰ ⵏ ⵜⵙⴷⴰⵡⵉⵜ ⵏ Leiden.
* ⵜⴰⴳⵔⵓⵎⵎⴰ ⵏ ⵜⵙⴷⵍⵉⵙⵜ ⵜⴰⵏⴰⵎⵓⵔⵜ ⵖ ⴱⴰⵔⵉⵣ (Paris).
* ⵜⴰⴳⵔⵓⵎⵎⴰ ⵏ ⵜⵙⴷⵍⵉⵙⵜ ⵜⴰⵎⴰⵜⴰⵢⵜ ⴳ ⵕⵕⴱⴰⴹ.
* ⵜⴰⴳⵔⵓⵎⵎⴰ ⵏ ⵜⵎⵔⵙⵍⵜ ⵏ ⵓⴳⵍⵍⵉⴷ ⵄⴱⴷ ⵍⵄⵣⵉⵣ ⴰⵍ ⵙⵄⵓⴷ (مؤسسة الملك عبد العزيز آل سعود) ⴳ ⵜⴳⵎⵎⵉ ⵜⵓⵎⵍⵉⵍⵜ.

ⵉⵍⵉⵏⵜ ⵜⵉⵢⵢⴰⴹ ⵉⵍⵍⴰⵏ ⴳ ⵜⵉⵍⵉⵜ ⵜⵓⵙⵍⵉⴳⵜ.==ⵜⵉⵙⵓⵖⴰⵍ==

## ⵉⵙⴰⵖⵓⵍⵏ